משנה שבת טו א – ויקיטקסט
משנה שבת טו א
<< | משנה · סדר מועד · מסכת שבת · פרק טו · משנה א | >>
אלו קשרים שחיבין עליהן, קשר הגמלין וקשר הספנין.
וכשם שהוא חיב על קשורן כך הוא חיב על התרן.
רבי מאיר אומר, כל קשר שהוא יכול להתירו באחת מידיו אין חיבין עליו.
אֵלּוּ קְשָׁרִים שֶׁחַיָּבִין עֲלֵיהֶן:
קֶשֶׁר הַגַּמָּלִין וְקֶשֶׁר הַסַּפָּנִין.
וּכְשֵׁם שֶׁהוּא חַיָּב עַל קִשּׁוּרָן, כָּךְ הוּא חַיָּב עַל הֶתֵּרָן.
כָּל קֶשֶׁר שֶׁהוּא יָכוֹל לְהַתִּירוֹ בְּאַחַת מִיָּדָיו,
אֵין חַיָּבִין עָלָיו:
אלו קשרים שחייבין עליהן קשר הגמלים וקשר הספנים כשם שהוא חייב על קושרן כך הוא חייב על היתרן רבי מאיר אומר כל קשר שהוא יכל להתירו באחת מידיו אין חייבין עליו.
אלו קשרים שחייבין עליהן כו': העיקר שתסמוך עליו הוא זה כל קשר שהוא של קיימא חייבין עליו ושאינו של קיימא אין חייבין עליו: אבל אם היה הקשר בלולאות או בחבור קצוות ועניבתם בלבד הוא מותר לכתחלה ואם הוא קשר הוא פטור אבל אסור אם אינו של קיימא. ואין הלכה כרבי מאיר:
קשר הגמלין: רצועה שקשורה בחוטמו:
וקשר הספנין: חבל שקשור בספינה. דאלו קשר קיימא הן. דומיא דקושרי יריעות חוטי המשכן (ועי' במלאכת קושר):
וכשם שהוא חייב על קישורן כך הוא חייב על התירן: כדהוה במשכן שהתירו חוטין שברשתות לקצרן או להרחיבן:
רבי מאיר אומר כל קשר שהוא יכול להתירו באחת מידיו אין חייבין עליו: אפי' הוא של קיימא:
אוחזר מתוך "https://he.wikisource.org/w/index.php?title=משנה_שבת_טו_א&oldid=257260"